Ghada Karmi

Ghada Karmi, , (Jerusalem, 1939) Palestinar idazle, mediku eta akademikoa da. Palestinako gaien inguruan idatzi izan du The Guardian, The Nation eta Journal of Palestina Studies bezalako egunkari eta aldizkarietan.

 Ibilbidea 
Karmi Jerusalemen jaio zen familia musulman batean. Aita, Hasan Sa'id Karmi, palestinarra zen eta ama siriarra, eta hiru anai-arrebetan gazteena da. 2002ko bere autobiografian, In Search of Fatima (Fatimaren bila), Jerusalemgo Katamon auzoko bizimodua deskribatu zuen, bertan hazi baitzen, non kristauak, palestinarrak eta musulmanak elkarrekin bizi ziren. Familiako lagun eta bizilagunen artean Khalil al-Sakakini poeta eta bere familia zeuden. 

Karmiren familiak Jerusalemetik Damaskora (Siria) ihes egin zuen 1948ko apirilean, bere hiria Israelek okupatu ondoren. Azkenean, Londresko (Erresuma Batua) Golders Green auzoan kokatu ziren, non aitak BBC Árabe Radio irratirako lan egiten zuen itzultzaile eta esatari gisa. Karmik medikuntza ikasi zuen Bristoleko Unibertsitatean, eta 1964an graduatu zen. Hasieran mediku gisa aritu zen, gutxiengo etniko, etorkin eta asilo eskatzaileen osasunean eta baldintza sozialetan espezializatuz.

Karmi ingeles batekin ezkonduta egon zen, baina 1967ko Sei Eguneko Gerrak bere ezkontzaren amaiera ekarri zuen, senarra eta lagunak Israelen alde baitzeuden. Garai horretan, Palestinaren Askapenerako Erakundearen aldekoa bilakatu zen. 2005ean, The Independent-eko Donald Macintyre kazetariari kontatu zion garai hartan "injustizia sentsazio izugarriaz" jabetu zela bere haurtzaroko gertakarien inguruan.

1972az geroztik, Palestinako auzian aktiboki parte hartu zuen eta medikuntza arabiarraren historian doktoretza lortu zuen Londresko Unibertsitatean. Londresko Royal Institute of International Affairs-eko kide elkartua zen Karmi, eta Londresko Unibertsitate Metropolitarreko irakasle gonbidatua. Arabiar eta Britainiar Ulermenerako Kontseiluko (CAABU) presidenteordea ere izan zen. 2007an, Edward Said irakaslearen oroimenezko hitzaldia eman zuen Adelaidako Unibertsitatean.

Return, bere memorietan, Karmik Jerusalemen zuen etxe zaharrera egindako bisita bat deskribatu zuen, Steven Erlanger The New York Times egunkariko Jerusalemgo bulegoko orduko buruak egindako gonbidapen baten harira. Erlanger konturatu zen bere apartamentua In Search of Fatima liburuan deskribatutako Karmiren familiaren etxearen gainean eraikita zegoela, eta hori esperientzia mingarria izan zen berarentzat.

 Israel eta Palestina 
Karmik Israelen existentzia eta politikak gogor kritikatu zituen, arabiarrentzat alderdi positiborik aurkitzen ez zuela adieraziz eta Israelek eskualdeko arazoak areagotu zituela esanez. Israelek nazioarteko legeak urratu zituela argudiatzen zuen, eta Nazio Batuen Erakundean (NBE) zuen kidetza zalantzan jartzen zuen.

2011ko Palestinaren Itzulerari buruzko Konferentzian, Karminek Israelen sorrera lapurreta gisa deskribatu zuen, errefuxiatu palestinarren itzulera eskubidearen alde eginez irtenbide justu gisa. 2012an, Jerusalemerako Martxa Globalean, "Israel amaituta zagoela" adierazi zuen, eta Israelek Jerusalemen zuen politika kritikatu zuen, hiriaren gaineko bere nagusitasunaren kontra eginez.

Beste akademiko batzuek ere kritikatu zuten Karmi, Shai Afsai kasu,  sionismoaren historiarengainean zuen ikuspegiagatik. 2017an, Cork-en, Irlandan, "untermensch" terminoa erabili zuen palestinarrak Israelek nola tratatzen dituen deskribatzeko, haien egoera nazien menpeko juduen egoerarekin konparatuz, gainera Palestinako populazio judua atzerriko etorkin gisa deskribatu zuen, Israelen sorrerari NBEren "tranpa"  deituz.

 Lana 

 1978 – Proceedings of the First International Symposium for the History of Arabic Science 5–12 April 1976. Volume II. Papers in European Languages. Al-Hassan, Ahmad Y.; Ghada Karmi & Nizar Namnum. Aleppo: Alepoko Unubertsitatea. Arabiar zientzien historia institutua.
 1995 – Multicultural Health Care: Current Practice and Future Policy in Medical Education. British Medical Association, London. 
 1996 – Jerusalem Today: What Future for the Peace Process? Edward Said-ekin batera. Ithaca Press. .
 1999 – The Palestinian Exodus 1948-1998. Ithaca Press.
 2002 – In Search of Fatima: A Palestinian Story. Verso arg.. 
 2007 – Married to another man: Israel's dilemma in Palestine, Pluto Press. 
 2023 – One State The Only Democratic Future for Palestine-Israel. Pluto Press.

 Erreferentziak 

 Kanpo estekak 

 Elkarrizketa Ghada Karmiri Democracy Now!-en (2008ko maiatzaren 15a)

Kategoria:Maistrak
Kategoria:Palestinarrak
Kategoria:XXI. mendeko emakume idazleak